MESAJUL  ASOCIAŢIEI “Ţara Iancului-Iubirea Mea” rostit la Câmpeni  de către preşedintele fondator al Asociaţiei Ioan Paul Mărginean cu ocazia  aniversării a 1883 de ani de atestare documentară  a localităţii Roşia montană şi a lansării ediţiei a III-a a cărţii “Aurul şi argintul Roşiei Montane” –autori Aurel Sîntimbrean , Aura şi Horea Bedelean

ALBURNUS   MAIOR
6 Februarie 131 – 6 februarie 2014 = 1883 de ani 
= ALBURNUS   MAIOR = ROŞIA MONTANĂ
   
   Acum 1883 de ani , în inima Ţării Iancului, în inima Ţării de Piatră-Ţara Moţilor ,se scrijelea pe tăbliţa cerată nr. 26  descoperită după mai bine de 17 veacuri, actul de naştere,actul de atestare documentară a celei mai bogate localităţi în aur a Europei, dovedind încă o dată dacă mai era nevoie, strălucitoarea continuitate multimilenară a vieţii daco-românilor pe aceste meleaguri, păzitori de milenii al bogatului tezaur ascuns de bunul Dumnezeu în măruntaiele pământului.  
Evenimentul aniversar de astăzi atrage inevitabil aprecieri şi felicitări unanime Fundaţiei „Pro Munţii Apuseni”  ,director  executiv distinsa  doamnă Alexandra Cristina Palade ,sprijinitorilor şi colaboratorilor acestei fundaţii, pentru reuşita acţiunii de astăzi ,cărora în semn de preţuire le oferim câteva exemplare din ultimul număr al Revistei Asociaţiei noastre.                                                             .   Legat de acest eveniment celebrat astăzi, şi în legătură cu el, doresc cu permisiunea dvs să exprim câteva considerente privind unele evocări şi  unele revendicări care sunt necesar a fi rostite şi cu acet prilej,                                                                                                                                 .   O coincidenţă deosebit de interesantă este aceea că la exact 18 secole distantă de la data primei atestări documentare a lui Alburnus Maior se semna, la propriu,nu departe de aici,pe valea Mureşului, certificatul de naştere a celui a cărui nume va fi şi azi şi pentru totdeauna legat de Alburnus Maior – Roşia Montană şi de mineritul Apusenilor,. Este vorba  de un prieten şi colaborator apropiat al nostru şi al multora dintre dvs,cel care a împlinit la 03 ianuarie anul acesta cu 1800 de ani mai putin de cât Alburnus Maior, a împlinit 83 de ani de viaţă : Aurel Sîntimbrean. Pentru cei 40 de ani de minerit si geologie prin Munţii Apuseni din care peste 30 de ani la Roşia Montană,pentru neobosita sa activitate de publicist şi scriitor (peste 12 cărţi apărute) ,pentru munca sa  prolifică,neobosită şi deosebit de eficientă pe plan ştiinţific şi obştesc ,pentru lansarea astăzi a celei de a treia ediţii a cărţii „Aurul şi Argintul Roşiei Montane” în excepţionala şi lăudabila editare a prestigioasei edituri. „......” din Suceava îl felicităm călduros şi îi acordăm în aplauzele dvs o Diplomă de excelenţă cu eşarfă tricoloră.                                                                                                                   .  Dincolo de aspectele tehnice,editoriale valoarea cărţii rezidă şi în mesajele  pe care ni le adresează ,în mod direct sau ...printre rânduri,mesaje cu îndemnul de a face ceva pentru oamenii acestor locuri ,oameni pe care Aurel Sîntimbrean şi familia sa  i-a iubit şi îi iubeşte atât de mult, într-o lume debusolată,dezorientată, coruptă şi perversă .   Cităm din carte „ :.;Băieşii aurari au  trudit în subteran din tinereţe, cu speranţa de a găsi un filon sau cuiburi de aur nativ care să le facă viaţa mai uşoară,mai bună,mai fericită.......După 1948, minerii trăiesc o mare tragedie .Băieşul aurar este depoiat de aur şi proprietăţi, minele sunt închise, şteampurile demolate şi dinamitate. A început o prigoană groaznică împotriva lor pentru a le lua ultimul gram de aur produs de ei cu atâta sudoare. În acest scop s-a înfiinţat poliţia aurului, care teroriza populaţia.Au urmat ani grei de chinuri,bătăi ,schingiuiri şi condamnări.Unii au pierit în închisori pentru simplul motiv că au fost proprietari de mine, că au avut aur şi au avut altă orientare politică.”...   
                                                                                                                                                          .   Tot din cartea „Aurul şi argintul Roşiei Montane” aflăm că atunci , după naţionalizarea comunistă de la 11 iunie 1948, au fost închise numai în zona Roşiei Montane un număr de 190 de mine, 318 şteampuri având1734săgeţi, aparţinând unui număr de peste 4000 de proprietari, asociaţi sau concesionari.Unde sunt acestea,ce program de restituire
    Statul român a avut şi are datoria faţă de moţi de a retroceda bunurile confiscate şi naţionalizate de a cerceta şi scoate la lumină şi a despăgubi moral şi material suferinţele şi crimele din perioada de după naţionalizare. De a facilita reluarea si a activităţilor miniere pe scară mică ,inclusiv a practicării meseriei de aurar aluvionar tradiţional Ce frumos ar fi ca la Roşia Montană , statul român să fie reînfiinţate mine şi şteampuri private ,să fie înfiinţat  un muzeu activ al aurului  în paralel cu o activitate minieră de proporţii mai mari dar care să nu deyrădăcineze oamenii şi să nu polueze mediul.  Iată ce zicea în anul 1934 Ioan Suciu unul dintre organizatorii Marii Adunări Naţionale de la 1 Decembrie 1918 ,fost  ministru în Consiliul Dirigent ,fost organizator şi coordonator al Regimentului de moţi-voluntari ”Horia „, cu prilejul dezvelirii monumentului de la Hălmagiu în cinstea voluntarilor moţi de pe Văile Arieşului şi Crişului Alb, precum şi a ostaşilor români căzuţi în ofensiva pentru dezrobirea Ardealului din aprilie 1919,ofensivă în care opinca românească s-a oprit pentru întâiaşi dată pe parlamentul ungurilor de la Budapesta : „«Venim aici sã lãudãm pe eroii de la 1784. 1848 şi 1919, dar cu cât îi lãudãm mai mult, sã ne simţim fiecare vinovãţia noastrã şi sã ne spunem, cã aproape nimic nu s-a fãcut pentru urmaşii eroilor Munţilor Apuseni.(...) Dar dacã venim sã sfinţim acest monument,fiecare atom dintrânsul sã ne aducã aminte cã nu merge la nesfârşit cu fãgãduieli şi cã trebuie sã facem totul pentru acest popor. E timpul suprem!».        

      De la efectuarea recensămintelor populaţiei până la alegeri, de la prezenţa în guverne şi parlament, moţii au fost şi sunt neglijaţi. De la 1848 încoace  doleanţele moţilor şi a românilor ardeleni exprimate clar în cele 3 adunări plebiscitare de la Blaj, în Memorandumul din 1892 – 1894 care a scos moţii pe străzile Clujului şi până la Marea Adunare Naţională de la 1 Decembrie 1918, o serie de drepturi ale moţilor şi românilor ardeleni ,stipulate in Proclamaţii şi Memorandumuri,nu sunt rezolvate nici acum. Sunt drepturi legitime pentru care toată suflarea românească din Ardeal ar trebui să se ridice în a obţine revendicări formulate cu preţul umilinţelor şi a vieţilor zecilor de mii de înaintaşi printre care acordarea de facilităţi şi proprietăţi agricole şi/sau miniere ,asigurarea de reprezentanţi în forurile guvernamentale şi parlamentare proporţional cu numărul etniei respective.
     În acest an se împlinesc 190 de ani de la naşterea celui mai iubit moţ şi român ardelean din toate timpurile. Marele , genialul şi inegalabilul Avram Iancu care de aici de la Cartierul său genereal  de la Câmpeni comandase legiunile sale contra cotropitorilor unguri şi care după o jertfă de 40.000 de morţi şi 200 de sate complet distruse îşi redacta testamentul său tot de aici de la Câmpeni,testament  din care nici astăzi nu este împlinită şi este eronat fals interpretată dorinţa sa fierbinte de înfiinţate a unei Academii de drepturi, Drepturile Naţiunii Mele. Nu, Avram Iancu nu a dorit înfiinţarea unei facultăţi de fabricarea unor jurişti, pentru că el însăşi era jurist şi oricine dorea să devine jurist, putea să devină şi atunci urmând aceeaşi cale ca şi el. El dorea înfiinţarea unei Academii pentru drepturile unei Naţiuni fără drepturi, nu pentru drepturile unui simplu cetăţean. Lucru care l-a exprimat şi în faţa împăratului care  atunci când i-a oferit o medalie, a exclamat: „Nu am luptat pentru jucării ,Vrem drepturi, Majestate ! „ pentru că el ştia ca nimeni altul că drepturile milenare ale moţilor şi ale românilor ardeleni au fost încălcate şi uzurpate sculând moţii sub conducerea lui Sofronie de la Cioara, a marilor eroi Horia, Cloşca şi Crişan,  al prefecţilor săi şi culminând  mai apoi cu Marea Unire.
    Unde sunt reprezentanţii moţilor în Guvernul României în aceeaşi proporţie cu a maghiarilor? Moţii ar trebui să aibă 2 judeţe, unul pe Valea Arieşului cu capitala la Câmpeni şi un alt judeţ aşa cum fusese cel desfiinţat de unguri, pe Valea Crişului Alb (Comitatul Zarandului) . Aşa cum în Parlamentul României există reprezentanţi pentru cele 17 minorităţi conlocuitoare, şi românii ardeleni din Ţara Moţilor, din Ţara Haţegului , din Ţara Oaşului ,a Sălajului,din Covasna-Harghita, fiecare cu specificul lui, trebuie să aibă prin Asociaţiile deja formate un număr egal de reprezentanţi , căci fiecare are un specific etnic deosebit. Asa cum minoritatea ruteană care număra la recensământ sub 300 de cetăţeni români are un deputat in Parlamentul României,ales după legi electorale strâmbe,aşa ar putea foarte bine ca din Fundaţia „Pro Muntii Apuseni „să existe măcar un reprezentant la nivel decizional guvernamental şi parlamentar. Vorbim despre descentralizare .De ce Capitala Parlamentară a României nu poate fi în capitala Marelui Mihai de la Alba Iulia,asa cum si alte ţări ale lumii au 2 capitale una parlamentară şi alta guvernamentală.?                                                                                                                                                .      Redăm câteva cuvinte rostite în 1924,la aniversarea a 100 de ani de la naşterea lui Avram Iancu : „
* „Dintre toate ţinuturile şi dintre toţi „codrii verzi de brad şi câmpurile de mãtase” ale pitorescului nostru Ardeal, „Munţii Apuseni”, meritã în cea mai largã mãsurã întreaga luare aminte a poporului român şi a cercurilor lui conducãtoare” (Î.P.S. Sa Mitropolitul Primar, Dr. Miron Cristea -Ţebea, 1924)
*  „Moţii apar cu o specială prerogativă în istoria noastră . Neamul lor vânjos adăposteşte singura tradiţie de eroism pe care vremea vitregă nu ni le-a putut înfrânge... Ei, moţii, ne-au învăţat mai întâi să plătim cu sânge, nu cu lacrimi. Ei moţii au introdus virtuţile războinice pe un pământ biruit, ei reprezintă acţiunea într-o lume copleşită de visare mistică . De pe culmile Munţilor Apuseni a strigat pentru întâia oară răzvrătirea, ca un bucium, precursor al redeşteptării generale. Moţii sunt Tirolul nostru, pumnul Ardealului, iar cele două inimi mari, în care a clocotit uraganul, sunt eroii lor : Horea şi Avram Iancu” (Octavian Goga-1924)
 Poate se cade să medităm ,şi nu numai,la versurile poetului şi patriotului român ,Adrian Păunescu adresate lui Avram Iancu, pururea cel viu: 
„Iubit Ardeal,fi pregătit de luptă /Dacă voiesti să supravieţuiesti/Căci lancea ne e ruptă şi coruptă/De marii  trădători din Bucureşti „

Hei , Moţi iubiţi, prin vremuirea-ntoarsă,
Priviţi, Ardealul, pururi neînfrânt,
Îşi pierde limbă, ţară şi pământ
Şi nu printr-un război, ci printr-o farsă.                                                     ..................................................

E vremea să  acţionăm conform apelului  rostit de Simion Bărnuţiu la Blaj,pe Câmpia Libertăţii noastre, acum 166 de ani: 
„Uniţi-vă cu poporul toţi, preoţi, nobili, cetăţeni, ostaşi, învăţaţi, şi vă sfătuiţi într-un cuget  asupra  mijloacelor reînvierii naţionale , pentru că toţi sunteţi fii ai aceleiaşi mame şi cauza este comună. ”                                                                           












